174 PARTIS INSTAURATIONIS, &c. 



summa et pondere ac vera potestate praelibatas ac 

 plane iteratas ; ut in pompa paupertas sit, et in 

 rebus jejunis fastidium. Atque si vobiscum familia- 

 riter loqui et jocari hac de re liceat, videtur doctrina 

 vestra coena3 illi hospitis Chalcidensis simillima, qui 

 cum interrogaretur unde tarn varia venatio ? respon- 

 dit, ilia omnia ex mansueto sue esse facta. Neque 

 enim negabitis universam istam copiam nil aliud 

 esse, quam portionem quandam philosophiae Graeco- 

 rum, eamque certe minime in saltu aut silvis naturae 

 nutritam, sed in scholis et cellis, tanquam animal 

 domesticum saginatum. Quod si a Graecis iisque 

 paucis abscedatis, quid tandem habent vel Romani, 

 vel Arabes, vel nostri, quod non ab Aristotelis, Pla- 

 tonis, Hippocratis, Galeni, Euclidis, Ptolemsei in- 

 ventis derivetur, aut in eadem recidat ? Itaque 

 videtis in sex fortasse hominum cerebellis et ani- 

 mulis spes et fortunas vestras sitas esse. Neque 

 vero idcirco Deus vobis animas rationales indidit, ut 

 suas partes (fidem scilicet vestram quaa divinis de- 

 betur) bominibus deferretis : neque sensus informa- 

 tionem firmam et validam attribuit, ut paucorum 

 hominum opera, sed ut sua demum opera ccelum et 

 terram, contemplaremini ; laudes suas celebrantes, 

 et hymnum auctori vestro canentes, iis etiam viris, 

 si placet (nihil enim obstat) in chorum acceptis. 



